title: کورد دیللری
text: کورد دیل‌لری یا دا کورد دیلی () _ هیند اوروپا دیللری آدلانان دیل عائیله‌سی‌نین ایران دیللری قولونا باغلی‌دیر. بۇ  دیل غربی ایران دیللری قولونا عایید دیر و فارسجا و بلوچ دیلی ایله قوهومدور. کوردجه دئییلن دیللر و دئییملر اصلینده بیر- بیریندن چوْخ اوزاق دیللردیرلر و بۇ  دیللری دانیشانلار آراسیندا قارشیلیقلی آنلاشیم یوخدور. اونون اۆچون ده بۇ  دیللری و دئییملری بیر آد آلتیندا "کوردجه" آدلاندیرماق اصلینده سیاسی موتیولردن آسیلی دیر.  
  کورد دیلی اوچ بوداغا بؤلونور:
  
  کورد دیللرینین سیرالاماسی 
  شومال-غرب کورد دیلی: کورمانجی
  
  مرکزی کوردجه: سورانی
  
  جنوبی کوردجه: کرمانشاهی، ایلامی، کلهری و لکی
  
  کورمانجی کوردجه‌سی سوریه، عراق (دهوک شهری) و ایرانین غربی آذربایجان اوستانینین تورکیه ایله سینیریندا داغلیق اراضیلرده دانیشیلیر. سورانی کوردجه‌سی عراق کوردوستانی، ایرانین کوردوستان اوستانیندا، هابئله غربی آذربایجان اوستانینین جنوب حیصه‌سینده مهاباد (سویوق بولاق) و بیر سیرا شهرلرینده دانیشیلیر. جنوب کوردجه سی کیرمانشاه و ایلام اوستانیندا دانیشیلیر .
  کورمانجی کوردجه‌سی ایراندا آذربایجان تۆرکجه‌‌سیندن و تورکیه ده تورکیه تورکجه‌سی‌ندن تاثیر آلمیش، سورانی دیلیده آذربایجان تۆرکجه‌‌سیندن چوخلو تاثیر آلیب و بیر سیرا سؤزلری او جومله‌دن (بئشیک، گمی، سوواخ) بۇ  دیلدن بورج آلمیشدیر.
  
  کورد سؤزونون معناسی 
  کورد سؤزونون کؤکو آیدین دئییل. رینولدز بئله بیر ایناما صاحیبدیر کی کورد سؤزو ایلک دفعه سومئر یازیلاریندا "کار-دا یئری" عونوانی ایله آدی چکیلن یئر آدی ایله ایلگیلی دیر. او بۇ  سؤزو آشور و اورارتو آدی اولاراق معنالاندیریر و اونون آغری داغ (آرارات) داغی معناسیندا ایشلندیگینی دئییر.
  ایسلامدان اؤنجه پهلوی دیلینده "کورت" کیمی ایشله نن بۇ  سؤز ایسلامی دؤنمده "کرد" اولاراق فارس و عرب دیللرینده ایشلنمیشدیر. ایسلامی دؤنمده بۇ  سؤز بۇ  گونکو کیمی بیر قومون آدی دئییل، عومومیتله "چوبان، کؤچری حیات سورن اینسانلار" کیمی ایشلنمیشدیر. عرب و فارس دیللرینده کورد سؤزونون عرب و یا ایرانلی کؤچریلره ایشاره ائتمه سی باره ده بونو دئمک اولار کی بلوچلارین، طبرستان دیلمیلرینین و یا سورستان عربلرینین کورد آدلانماسی، تکجه بۇ  سؤزون کؤچریلر کیمی آچیقلانماسی ایله معنا قازانا بیلر. یاقوت حموی، حمزه اصفهانی، طبری، استخری، مسعودی و ابن بلخی کیمی تاریخچیلر هامیسی کورد سؤزونو بۇ  معنادا ایشلتمیشلر. یئنی دؤنمین غرب تاریخچیلری مینورسکی، ریچارد فرای، ولادیمیر الکسیویچ ایوانف، مکنزی، و مارتین فان برایسن دا بۇ  سؤزون کؤچریلر و چوبانلار معناسینی داشیدیغینی وورغولامیشلار. 
  نهایت کورد سؤزونون نه زامان بیر قوم آدی اولاراق ایشلنمه سی باره ده دقیق معلومات یوخدور.
  
  قایناق‌لار 
  
  سوریه دیللری
  ایران دیللری
  عراق دیللری
  تورکیه دیللری
  Kurdish language
  Languages of Armenia
  Languages of Azerbaijan
  Languages of Turkey
  Languages of Iran
  Languages of Iraq
  Languages of Israel
  Languages of Lebanon
  Languages of Syria
  Subject–object–verb languages
  Iranian languages
  Articles citing Nationalencyklopedin
  Languages of Kurdistan